CELEX: 
Language: mt
Date: 2019-03-07 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament (UE) Nru 540/2014 tal-Parlament Ewropew u tal-Kunsill dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Il-vetturi elettriċi ibridi u dawk purament elettriċi, imsejħa wkoll Vetturi tat-Trasport bit-Triq li ma Jagħmlux Storbju (QRTV), jipproduċu ħoss ta’ livell sostanzjalment baxx meta mqabbel ma’ vetturi b’magna b’kombustjoni interna, għaldaqstant dan jirriżulta f’benefiċċji ambjentali. Dak it-tnaqqis fil-ħoss elimina sors importanti ta’ sinjal li jinstema’ u jwissi lill-utenti tat-toroq vulnerabbli, li tipikament ikunu persuni b’diżabbiltà fil-vista jew ċiklisti, dwar l-avviċinament, dwar il-preżenza jew dwar it-tluq ta’ vettura.
            
            
               Ir-rekwiżiti tal-approvazzjoni tat-tip rigward l-emissjonijiet tal-ħoss li japplikaw għal vetturi tal-kategoriji M u N huma stabbiliti fir-Regolament (UE) Nru 540/2014
                  1
               . F’dan ir-Regolament huma stabbiliti wkoll ir-rekwiżiti minimi għall-emissjonijiet tal-ħsejjes għall-installazzjoni tas-Sistema ta’ Twissija Akustika tal-Vettura (AVAS) fuq QRTV, bil-għan li l-utenti vulnerabbli tat-triq jiġu mwissija, għas-sikurezza tagħhom, bil-preżenza ta’ tali vetturi. Dawk ir-rekwiżiti huma diġà mniżżla fl-istess livell fir-Regolament tan-NU Nru 138 dwar l-approvazzjoni tal-QRTV
                  2
               . 
            
            
               Issa huwa meħtieġ li jiġu aġġornati r-rekwiżiti tal-AVAS fir-Regolament (UE) Nru 540/2014 billi titqies l-emenda 01 tar-Regolament tan-NU Nru 138, għat-titjib tal-miżuri tas-sikurezza għall-utenti vulnerabbli, permezz tal-projbizzjoni tal-funzjoni pause tal-AVAS. Fl-istess ħin, il-Kummissjoni għandha tirrispetta l-obbligu leġiżlattiv tal-Ftehim tal-1958 tan-NU/KEE biex tapplika r-rekwiżiti tal-AVAS stabbiliti fis-serje ta’ emendi 01 tar-Regolament tan-NU Nru 138, u aderixxiet magħhom l-Unjoni.
            
            
               Dan l-att għandu l-għan li jemenda l-Anness VIII tar-Regolament (UE) Nru 540/2014 billi jiddaħħlu r-rekwiżiti tekniċi tal-AVAS, b’riferiment għas-serje ta’ emendi 01 r-Regolament tan-NU Nru 138.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Waqt it-tħejjija ta’ dan l-att, il-Kummissjoni wettqet konsultazzjonijiet xierqa fil-livell tal-esperti li kienu jinkludu l-partijiet konċernati industrijali rilevanti, sħab soċjali u esperti mill-Istati Membri.
            
            
               Dan l-att kien soġġett għal konsultazzjoni pubblika permezz tal-Portal tar-Regolamentazzjoni Aħjar mit-13 ta’ Diċembru 2018 sal-10 ta’ Jannar 2019; wasal kumment pożittiv wieħed u dan tqies.
            
            
               Barra minn hekk, ġiet ippubblikata notifika tal-UE dwar l-OTK għal dan l-att fis-sit web tad-WTO mit-13 ta’ Diċembru 2018 sal-11 ta’ Frar 2019; ma wasal l-ebda kumment.
            
            
               3.ELEMENTI ĠURIDIĊI TAL-ATT DELEGAT
            
            
               (a)Bażi ġuridika
            
            
               Il-bażi ġuridika ta’ dan l-att delegat hija l-Artikolu 9 tar-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014 dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser, u li jemenda d-Direttiva 2007/46/KE u li jħassar id-Direttiva 70/157/KEE.
            
            
               (b)Għażla tal-istrumenti
            
            
               Regolament huwa l-istrument ix-xieraq biex jiġi emendat ir-Regolament (UE) 540/2014.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 7.3.2019
            
            
               li jemenda r-Regolament (UE) Nru 540/2014 tal-Parlament Ewropew u tal-Kunsill dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser
            
            
               (Test b’rilevanza għaż-ŻEE)
            
         
         
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014 dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser, u li jemenda d-Direttiva 2007/46/KE u li jħassar id-Direttiva 70/157/KEE
                  3
               , u b’mod partikolari t-tieni paragrafu tal-Artikolu 8 u l-Artikolu 9 tiegħu,
            
            
               Billi:
            
            
               (1)Ir-Regolament (UE) Nru 540/2014 jistabbilixxi r-rekwiżiti għall-approvazzjoni tat-tip tal-UE għall-vetturi ġodda kollha tal-kategoriji M (vetturi użati għall-ġarr tal-passiġġieri) u N (vetturi użati għall-ġarr ta’ merkanzija) fir-rigward tal-livell tal-ħoss tagħhom. Dak ir-Regolament jistabbilixxi wkoll miżuri dwar is-Sistema ta’ Twissija Akustika tal-Vettura (AVAS) għal vetturi elettriċi ibridi u għal vetturi purament elettriċi, bil-għan li l-utenti vulnerabbli tat-triq jiġu mwissija dwar dawn il-vetturi.
            
            
               (2)Id-dokument ta’ informazzjoni skont l-Anness I tad-Direttiva 2007/46/KE tal-Parlament Ewropew u tal-Kunsill
                  4
                dwar l-approvazzjoni tat-tip tal-UE ta’ vettura fir-rigward tal-livell permissibbli tal-ħoss jenħtieġ li jiġi rieżaminat biex jirrifletti r-rekwiżiti dettaljati relatati mal-AVAS.
            
            
               (3)Wara l-adozzjoni, fil-171 sessjoni tal-Forum Dinji għall-Armonizzazzjoni tar-Regolamenti dwar il-Vetturi tal-Kummissjoni Ekonomika għall-Ewropa tan-Nazzjonijiet Uniti (NU/KEE), tas-serje ta’ emendi 01 tar-Regolament tan-NU Nru 138 dwar l-approvazzjoni ta’ vetturi tat-trasport bit-triq li ma jagħmlux storbju, l-Anness VIII tar-Regolament (UE) Nru 540/2014 jenħtieġ li jiġi rieżaminat bil-għan li tiddaħħal projbizzjoni ufq il-funzjoni pause tal-AVAS.
            
            
               (4)Għalhekk, jenħtieġ li r-Regolament (UE) Nru 540/2014 jiġi emendat skont dan.
            
            
               (5)Filwaqt li jitqies li dan ir-Regolament jinkludi adattament li jirriflettu r-rekwiżiti li jikkonċernaw il-funzjoni pause tal-AVAS diġà applikabbli skont il-Ftehim tal-1958 tan-NU/KEE, u jintroduċi dispożizzjonijiet tranżizzjonali meħtieġa għall-applikazzjoni fl-2019, jenħtieġ li jidħol fis-seħħ b’urġenza,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Annessi I u VIII tar-Regolament (UE) Nru 540/2014 huma emendati skont l-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 7.3.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        Ir-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014 dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser, u li jemenda d-Direttiva 2007/46/KE u li jħassar id-Direttiva 70/157/KEE (ĠU L 158, 27.5.2014, p. 131)
               
               
                  
                     (2)
                  
                        Regolament Nru 138 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta’ Vetturi tat-Trasport bit-Triq Ħiemda fir-rigward tal-livell tal-ħoss imnaqqas tagħhom [2017/71] (ĠU L 9, 13.1.2017, p. 33)
               
               
                  
                     (3)
                  
                        ĠU L 158, 27.5.2014, p. 131.
               
               
                  
                     (4)
                  
                        Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1). 
               
            
      
    ---documentbreak--- 
      
         
         
            
               ANNESS
            
            
            
               Ir-Regolament (UE) Nru 540/2014 huwa emendat kif ġej:
            
            
               (1)
                     fl-Anness I, l-Appendiċi 1 huwa emendat kif ġej:
            
            
               (a) il-punt 12.8 jitħassar;
            
            
               (b)
                     jiżdied il-punt 12.9 li ġej:
            
            
               “12.9. AVAS
            
            
               12.9.1. In-numru tal-approvazzjoni ta’ tip ta’ vettura fir-rigward tal-emissjonijiet tal-ħoss tagħha skont ir-Regolament UNECE Nru 138 (1) 
            
            
               jew
            
            
               12.9.2. Ir-referenza sħiħa għar-riżultati tat-test tal-livelli tal-emissjonijiet tal-ħoss tal-AVAS, imkejla skont ir-Regolament (UE) Nru 540/2014 (1)”.
            
            
               (2) L-Anness VIII huwa emendat kif ġej:
            
            
               (a)
                     it-taqsima I hi sostitwita b’dan li ġej:
            
            
               “Taqsima I
            
            
               Dan l-Anness jistipula l-miżuri li jikkonċernaw l-AVAS għal vetturi elettriċi ibridi u għal vetturi purament elettriċi.
            
            
               I.1. Minkejja l-punti I.2(a), I.2(b), I.3(a) u I.3(b), id-dispożizzjonijiet tat-taqsima II għandhom japplikaw għall-AVAS installata: 
            
            
               (a) fi kwalunkwe vettura b’approvazzjoni tat-tip minn qabel l-1 ta’ Lulju 2019;
            
            
               (b) fi kwalunkwe vettura ġdida bbażata fuq it-tip imsemmi fil-punt (a) u rreġistrata qabel l-1 ta’ Lulju 2021.
            
            
               I.2. Minkejja l-punti I.3(a) u (b), id-dispożizzjonijiet tat-taqsima III għandhom japplikaw għall-AVAS installata: 
            
            
               (a) fi kwalunkwe vettura b’approvazzjoni tat-tip minn qabel l-1 ta’ Lulju 2019, jekk il-manifattur jagħżel li jagħmel dan; 
            
         
         
            
               (b) fi kwalunkwe vettura ġdida bbażata fuq it-tip imsemmi fil-punt (a); 
            
            
               (c) fi kwalunkwe vettura b’approvazzjoni tat-tip mill-1 ta’ Lulju 2019 ’il quddiem u qabel it-1 ta’ Settembru 2021; 
            
            
               (d) fi kwalunkwe vettura ġdida bbażata fuq it-tip imsemmi fil-punt (c) u rreġistrata qabel l-1 ta’ Settembru 2023.
            
            
               I.3. Id-dispożizzjonijiet tat-taqsima IV għandhom japplikaw għall-AVAS installata:
            
            
               (a) fi kwalunkwe vettura b’approvazzjoni tat-tip minn qabel l-1 ta’ Settembru 2021, jekk il-manifattur jagħżel li jagħmel dan;
            
            
               (b) fi kwalunkwe vettura ġdida bbażata fuq it-tip imsemmi fil-punt (a);
            
            
               (c) fi kwalunkwe vettura b’approvazzjoni tat-tip mill-1 ta’Settembru 2021 jew wara; 
            
            
               (d) fi kwalunkwe vettura ġdida bbażata fuq it-tip imsemmi fil-punt (c); 
            
            
               (e) fil-vetturi ġodda kollha rreġistrati fl-1 ta’ Settembru 2023 jew wara.”;
            
            
               (b)
                     tiddaħħal it-taqsima IV li ġejja:
            
            
               “Taqsima IV
            
            
               Id-dispożizzjonijiet tat-taqsima III għandhom japplikaw, bl-eċċezzjoni tal-punt III.2 (b). Barra minn hekk, għandu japplika dan li ġej:
            
            
               Swiċċ
            
            
               Kwalunkwe mekkaniżmu li jippermetti lis-sewwieq iwaqqaf l-operat ta’ AVAS (“il-funzjoni pause”) għandu jikkonforma mar-rekwiżiti tal-paragrafu 6.2.6 tar-Regolament tan-NU/KEE Nru 138, Suppliment 1 tal-verżjoni oriġinali tar-Regolament, is-serje ta’ emendi 01 (ĠU L 204, 5.8.2017, p. 112).”.